Συντεταγμένες: 52°22′23.2″N 4°53′29.0″E﻿ / ﻿52.373111°N 4.891389°E﻿ / 52.373111; 4.891389

Το **Βασιλικό Ανάκτορο του Άμστερνταμ** στο Άμστερνταμ (ολλανδικά: *Koninklijk Paleis van Amsterdam*, συντομότερα *Paleis op de Dam*) είναι ένα από τα τρία ανάκτορα στην Ολλανδία, που είναι στη διάθεση του μονάρχη με Πράξη του Κοινοβουλίου. Βρίσκεται στη δυτική πλευρά της πλατείας Νταμ στο κέντρο του Άμστερνταμ, απέναντι από το μνημείο Πολέμου και δίπλα στη Νέα Εκκλησία (Nieuwe Kerk).

Το ανάκτορο είχε κτιστεί ως δημαρχείο κατά την Ολλανδική Χρυσή Εποχή τον 17ο αι. Το κτίριο έγινε το βασιλικό παλάτι του βασιλιά Λουδοβίκου Βοναπάρτη και αργότερα του Ολλανδικού Βασιλικού Οίκου.

Ιστορία
-------

### Δημαρχείο

Το κτίριο είχε κτιστεί ως το Δημαρχείο της πόλης του Άμστερνταμ  «με θέα στις αποβάθρες, κατά μήκος του Ντάμρακ, που εκείνη την εποχή θα ήταν κατειλημμένες με πλοία».  Το δημαρχείο άνοιξε στις 29 Ιουλίου 1655 από τον Κορνέλις ντε Χράφ, τον δήμαρχο του Άμστερνταμ.  Ο κύριος αρχιτέκτονας ήταν ο Γιάκομπ φαν Κάμπεν, ο οποίος ανέλαβε τον έλεγχο του κατασκευαστικού έργου το 1648.  Κτίστηκε σε 13.659 ξύλινους πασσάλους. 

### Το Ανάκτορο

 Η κεντρική αίθουσα του ανακτόρου.
Μετά την πατριωτική επανάσταση που έδειωξε τον Οίκο της Οράγγης από την εξουσία μια δεκαετία νωρίτερα, η νέα Δημοκρατία της Μπαταβίας αναγκάστηκε να δεχτεί τον Λουδοβίκο-Ναπολέοντα, αδελφό του Ναπολέοντα Α΄ Βοναπάρτη, ως βασιλιά Λουδοβίκο Α' της Ολλανδίας το 1806. Αφού κράτησε την αυλή του στη Χάγη και την Ουτρέχτη, ο Λουδοβίκος-Ναπολέων μετακόμισε στο Άμστερνταμ και μετέτρεψε το Δημαρχείο σε βασιλικό ανάκτορο για τον εαυτό του. 

Ο βασιλιάς της Ολλανδίας δεν χάρηκε για πολύ καιρό το νέο του παλάτι: παραιτήθηκε από το θρόνο στις 2 Ιουλίου 1810. 

Τέθηκε ιδιοκτησία του Βασιλείου των Κάτω Χωρών το 1936. 

Το παλάτι χρησιμοποιείται από τον μονάρχη για ψυχαγωγικές και επίσημες εκδηλώσεις κατά τη διάρκεια κρατικών επισκέψεων και άλλων επίσημων δεξιώσεων, όπως τις δεξιώσεις της Πρωτοχρονιάς. Στο παλάτι πραγματοποιούνται επίσης οι τελετές απονομής του Βραβείου Eράσμους, του Αργυρού Γαρύφαλλου, των Βασιλικών Βραβείων Ζωγραφικής και του Βραβείου Πρίγκιπας Βασίλειος. 

Το μπαλκόνι του Βασιλικού Παλατιού χρησιμοποιήθηκε κατά τη διάρκεια της θητείας της βασίλισσας Βεατρίκης το 1980, όπου η μητέρα της Τζουλιάνα ανακοίνωσε τη νέα βασίλισσα στον κόσμο. 

Το παλάτι ανακαινίστηκε από το 2005 έως τον Ιούνιο του 2009, κατά την οποία, μεταξύ άλλων, αφαιρέθηκε και ο αμίαντος. Από τις 14 Ιουνίου 2009, το παλάτι είναι ξανά ανοικτό για τους επισκέπτες.

Αξιοσημείωτα χαρακτηριστικά
---------------------------

Ο ψαμμίτης της κιτρινωπής απόχρωσης έχει σκουρύνει σημαντικά με την πάροδο του χρόνου. Στο πίσω μέρος του κτιρίου βρίσκεται ένα άγαλμα του Άτλαντα ύψους 6 μ. που κουβαλά την Υδρόγειο στους ώμους του. 

* Δωμάτιο του Μωυσή.Δωμάτιο του Μωυσή.
* Δωμάτιο των Διοικητών (Schepen).Δωμάτιο των Διοικητών (Schepen).
* Το υπνοδωμάτιο του βασιλιά Λουδοβίκου Α΄ Βοναπάρτη.Το υπνοδωμάτιο του βασιλιά Λουδοβίκου Α΄ Βοναπάρτη.
* Ο κύριος διάδρομοςΟ κύριος διάδρομος
* Η εμπρός (ανατολική) όψη.Η εμπρός (ανατολική) όψη.

Βιβλιογραφικές αναφορές
-----------------------

1. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4843. Ανακτήθηκε στις 11  Ιανουαρίου 2022.
2. ↑  whichmuseum.nl/museum/koninklijk-paleis-amsterdam-687. Ανακτήθηκε στις 14  Μαΐου 2022.
3. ↑  (Γερμανικά, Αγγλικά, Γαλλικά, Ισπανικά, Ιταλικά) *archINFORM*. 4843. Ανακτήθηκε στις 1  Αυγούστου 2018.
4. ↑  *Dutch register of monuments*.
5. 1 2 3 4 5  Martin Dunford (2010). *The Rough Guide to The Netherlands*. Penguin. σελίδες 63–64. ISBN 978-1-84836-882-8.
6. ↑  Berlitz (Μαρτίου 2017). *Berlitz Pocket Guide Amsterdam (Travel Guide eBook)*. ISBN 978-1-78573-023-8.
7. ↑  Frijhoff, Willem· Spies, Marijke (2004). *Dutch Culture in a European Perspective: 1650, hard-won unity*. ISBN 978-90-232-3963-5.
8. ↑  Geert Mak, Eymert-Jan Goossens. *350 jaar geschiedenis op de Dam*. Amsterdam, 2005. P. 109.
9. ↑  Renovatie Paleis op de Dam in opbouwfase. Ministry of Housing, Spatial Planning and the Environment. Retrieved on 18 February 2011.
10. ↑  «Atlas».

Εξωτερικοί σύνδεσμοι
--------------------

* Πολυμέσα σχετικά με το θέμα  Royal Palace of Amsterdam στο Wikimedia Commons
* Επίσημος ιστότοπος
* Virtual tour of the Royal Palace of Amsterdam provided by Google Arts &amp; Culture

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 172172739
* LCCN: n96040391
* ISNI: 0000 0001 2244 521X
* GND: 4239170-2
* SUDOC: 032174527
* BNF: cb12325644v (data)
* ULAN: 500309084
* NKC: ko20191053125

 |

 |